ai4bharat/Pralekha huggingface dataset:
संरक्षण मंत्रालय
आयएनएस शिवाजी येथे ‘स्वच्छता ही सेवा’ अभियान
‘स्वच्छता ही सेवा’ अभियानाचा भाग म्हणून, आयएनएस शिवाजी येथे 15 सप्टेंबर ते 2 ऑक्टोबर 2020 या काळात विविध उपक्रम राबवण्यात आले.या अंतर्गत, दुकानदार, सफाई कामगार,स्वयंपाकी तसेच स्थानिक रहिवाशांसाठी, कचऱ्याचे योग्य वर्गीकरण आणि विघटन याबद्दल, व्याख्याने आणि सोशल मिडीयावरील संदेशांच्या मदतीने व्यापक जनजागृती मोहीम राबवण्यात आली.
त्याशिवाय,एकदाच वापरल्या जाणाऱ्या प्लास्टिकचा वापर पूर्णपणे थांबवण्यासाठी आणि संस्थेमध्येच घनकचऱ्यावर पुनर्प्रक्रिया करण्यासाठी विविध उपाययोजना केल्या गेल्या. संस्थेमधील सर्व कर्मचारी आणि अधिकारी, नागरिक आणि त्यांच्या कुटुंबियांनी ‘सामुदायिक श्रमदान’ करत, संस्थेच्या आसपासचा परिसर स्वच्छ केला.
स्वच्छ भारत आणि पर्यावरण संरक्षण या संकल्पनांवर आधारित भित्तीचित्र स्पर्धा आयोजित करण्यात आली होती. या स्पर्धेत शालेय विद्यार्थी उत्साहात सहभागी झाले होते.
.
या मोहिमेचा समारोप करताना, 2 ऑक्टोबर रोजी वृक्षारोपण मोहीम राबवण्यात आली. तसेच, स्टंप या स्वयंसेवी संस्थेसोबत आयएनएस शिवाजी संस्थेच्या कार्यालय आणि निवासी परीसरांचे सौंदर्यीकरण करण्यात आले. यावेळी एकून 500 रोपं लावण्यात आली.
सर्व उपक्रमांचे पालन करतांना कोविड विषयक नियम आणि सूचनांचे पूर्ण पालन केले गेले.
.
पंतप्रधान कार्यालय
चालण्याच्या शर्यतीत प्रतिष्ठेचे रौप्यपदक पटकावणाऱ्या प्रियांका गोस्वामी हिचे पंतप्रधानांनी केले अभिनंदन
बर्मिंगहॅम येथे सुरु असलेल्या राष्ट्रकुल स्पर्धा 2022 मध्ये चालण्याच्या शर्यतीत प्रतिष्ठेचे रौप्यपदक पटकाविणाऱ्या प्रियांका गोस्वामी हिचे पंतप्रधान नरेंद्र मोदी यांनी अभिनंदन केले आहे.
ट्वीट संदेशात पंतप्रधान म्हणाले;
“चालण्याच्या शर्यतीतील आपली राष्ट्रीय पातळीवरील सर्वोत्कृष्ट खेळाडू प्रियांका गोस्वामी हिने या खेळातील प्रतिष्ठेचे रौप्य पदक जिंकल्याबद्दल तिचे अभिनंदन. हे पदक मिळवून तिने भारतातील अनेक युवा खेळाडूंना या क्रीडाप्रकारात भाग घेण्याची प्रेरणा दिली आहे. आगामी काळात तिला यशाच्या आणखी नव्या शिखरांना गवसणी घालता येवो हीच सदिच्छा. #Cheer4India.”
इलेक्ट्रॉनिक्स आणि माहिती तंत्रज्ञान मंत्रालय
माहिती  आधारित प्रशासनासाठी कृत्रिम बुद्धिमत्ता  या संकल्पनेवर केंद्रीय इलेक्ट्रॉनिक्स आणि माहिती तंत्रज्ञान मंत्रालयाच्या वतीने " एआय पे चर्चा " चे आयोजन
नवी दिल्ली, 28 ऑक्टोबर 2021
इलेक्ट्रॉनिक्स आणि माहिती तंत्रज्ञान मंत्रालयाचा राष्ट्रीय ई-गव्हर्नन्स विभाग  28 ऑक्टोबर 2021 रोजी “माहिती आधारित प्रशासनासाठी कृत्रिम बुद्धिमत्ता  या संकल्पनेवर आणखी एका " एआय पे चर्चेचे" आयोजन करणार आहे. सर्वोत्तम जागतिक पद्धतींसह डेटा चालित आणि एआय-सक्षम प्रशासनाचे महत्त्व विषद करणे हे सत्राचे उद्दिष्ट आहे.
इलेक्ट्रॉनिक्स आणि माहिती तंत्रज्ञान मंत्रालयाचा, एआय पे चर्चा हा एक चर्चा मालिकेचा उपक्रम आहे. यात सरकार आणि उद्योगातील विविध जागतिक आणि देशांतर्गत नेतृत्व, संशोधक आणि शैक्षणिक तज्ञ, कृत्रिम बुद्धिमत्तेसंबंधित अभ्यास प्रकरणे, जागतिक सर्वोत्तम पद्धती, कृत्रिम बुद्धिमत्तेच्या क्षेत्रात यशस्वी नवकल्पना आणि आव्हाने याबद्दल त्यांची मते आणि अनुभव मांडतील .
माहिती  आधारित प्रशासनासाठी कृत्रिम बुद्धिमत्ता  या सत्रात सार्वजनिक क्षेत्र, संरक्षण आणि सुरक्षा, टपाल सेवा आणि भविष्यातील शहरांसाठी कृत्रिम बुद्धिमत्तेचा लाभ घेण्याबाबत माहिती देणाऱ्या तज्ञांचा समावेश
असेल. कोविड-19 महामारीच्या कठीण काळात महत्त्वाची भूमिका बजावणाऱ्या महत्त्वाच्या कृत्रिम बुद्धिमत्ता-चालित उपायांवरही यावेळी सादरीकरण केले जाईल.
भारत सरकारचे असे उपक्रम म्हणजे विकसित तंत्रज्ञान आणि त्यांचे धोरण परिणाम समजून घेण्याच्या आणि वापरण्याच्या दिशेने टाकलेले एक पाऊल आहे.
कार्यक्रम पाहण्यासाठी, https://bit.ly/3mGSmeh येथे नोंदणी करा. याशिवाय, कार्यक्रम थेट प्रसारित केला जाणार आहे.
https://youtu.be/bNcd0quKAyU
https://fb.me/e/2yVdaSZHp
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
पंतप्रधान कार्यालय
आपले राष्ट्र निर्माण करणाऱ्या महापुरुषांचे भारत कसे स्मरण करत आहे यावरील एक लेख पंतप्रधानांनी केला सामायिक
सांस्कृतिक वारसा जतन करण्याच्या सरकारच्या कार्याविषयी माहिती देखील MyGov ट्विट थ्रेडवर सामायिक केली
नवी दिल्ली, 2 जून 2022
पंतप्रधान नरेंद्र मोदी यांनी 'नमो ॲपची विकास यात्रा'या विषयावरील विभागातील एक लेख सामायिक केला आहे; ज्यामध्ये भारत आपल्या राष्ट्राची उभारणी करणाऱ्या महापुरुषांचे स्मरण कसे करत आहे याचे दर्शन घडते.
आपल्या ट्विटरसंदेशात पंतप्रधानांनी ट्विट केले;
"यावर्षी आपण स्वातंत्र्याच्या अमृत महोत्सवाचे औचित्य साधून आपल्या स्वातंत्र्यसैनिकांना अभिवादन करत आहोत. या पार्श्वभूमीवर नमो ॲपच्या विकास यात्रा विभागातील हा लेख तुम्हाला भारत, आपल्या राष्ट्राची निर्मिती करणाऱ्या महान व्यक्तींचे स्मरण कसे करत आहे याचे दर्शन घडवेल.
S.Patil/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पर्यटन मंत्रालय
मुंबईत होणाऱ्या आगामी जी- 20 बैठकांच्या पार्श्वभूमीवर पर्यटन मंत्रालयाच्या मुंबईतील प्रादेशिक कार्यालयाने अतुलनीय भारत पर्यटक मार्गदर्शक तसेच प्रादेशिक मार्गदर्शकांसाठी केले कार्यशाळेचे आयोजन
मुंबई, 7 डिसेंबर 2022
मुंबईत होणाऱ्या आगामी जी- 20 बैठकांच्या पार्श्वभूमीवर पर्यटन मंत्रालयाने आपल्या मुंबईतील प्रादेशिक कार्यालयाच्या माध्यमातून अतुलनीय भारत पर्यटक मार्गदर्शक तसेच प्रादेशिक स्तरावरील मार्गदर्शकांसाठी आज अर्ध्या दिवसाची कार्यशाळा आयोजित केली होती. भारतीय पुरातत्व सर्वेक्षण विभागाच्या संयुक्त विद्यमाने ही कार्यशाळा घेण्यात आली.
पर्यटन मंत्रालयाने प्रमाणित केलेले 65 पर्यटक मार्गदर्शक कान्हेरी लेण्यांवरील सत्रात सहभागी झाले होते. 13 ते 16 डिसेंबर 2022 दरम्यान नियोजित जी 20 च्या पहिल्या कार्यगटाच्या बैठकीला उपस्थित राहणाऱ्या प्रतिनिधींच्या सहलीसाठी कान्हेरी लेणी या ठिकाणाची निवड झाली आहे.
कार्यशाळेत भारतीय पुरातत्व सर्वेक्षण विभागाचे अधीक्षक, पुरातत्व शास्त्रज्ञ राजेंद्र यादव आणि मुंबईच्या झेवियर्स महाविद्यालयाच्या इतिहास विभागप्रमुख डॉ. अनिता राणे कोठारे यांचे 'कान्हेरी लेणींची कला आणि स्थापत्य' या विषयावर व्याख्यान झाले.
मुंबईतील नॅशनल गॅलरी ऑफ मॉडर्न आर्टच्या सभागृहात ही कार्यशाळा झाली. संबंधितांसह जी 20 बैठकीच्या तयारीचा एक भाग म्हणून ही कार्यशाळा झाली.PIB Mumbai | N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68
दूरसंचार आणि माहिती तंत्रज्ञान मंत्रालय
केंद्रीय मंत्रिमंडळाने कडवी डावी विचारसरणी असलेल्या क्षेत्रातील महत्वाच्या सुरक्षा स्थळांच्या 2जी मोबाईल साइट्चे ४ जी मध्ये अद्यवतीकरण करायला मंजुरी दिली
कडवी डावी विचारसरणी असलेल्या क्षेत्रात उत्तम इंटरनेट आणि डेटा सेवा उपलब्ध होणार
देशान्तर्गत निमिर्तीला चालना मिळेल आणि आत्मनिर्भर भारताचा उद्देश पूर्ण होईल
नवी दिल्ली, 27 एप्रिल 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने कडवी डावी विचारसरणी असलेल्या क्षेत्रातील महत्वाच्या सुरक्षा स्थळांच्या 2जी मोबाईल साइट्सचे ४ जी मध्ये अद्यवतीकरण करण्याच्या सार्वत्रिक सेवा दायित्व निधी प्रकल्पाला मंजुरी दिली.
या प्रकल्पात कडवी डावी विचारसरणी असलेल्या क्षेत्रात पहिल्या टप्प्यात अंदाजे 1,884.59 कोटी रुपये  खर्चून 2,343 ठिकाणी  2G ऐवजी 4G मोबाईल सेवा पुरवण्याचा प्रस्ताव आहे. यामध्ये पाच वर्षांसाठी परिचालन आणि देखभाल  समाविष्ट आहे. मात्र बीएसएनएल स्वतःच्या खर्चाने आणखी पाच वर्षे देखभाल करेल. या साइट्स बीएसएनएलच्या आहेत , त्यामुळे हे काम बीएसएनएलला दिले जाईल .
बीएसएनएल द्वारे कडवी डावी विचारसरणी असलेल्या क्षेत्रात पहिल्या टप्प्यात 2G साइट्सच्या परिचालन आणि देखभाल खर्चासाठी 5 वर्षांच्या कराराच्या कालावधी व्यतिरिक्त वाढीव कालावधीसाठी अंदाजे 541.80 कोटी रुपये खर्चासाठी निधी मंजूर केला. मंत्रिमंडळाच्या मंजुरीच्या तारखेपासून किंवा 4G साइट सुरू झाल्यापासून 12 महिन्यांपर्यंत, यापैकी जे आधी असेल तो विस्तारित कालावधी असेल.
सरकारने या प्रतिष्ठित प्रकल्पासाठी बीएसएनएलची निवड केली जेणेकरुन स्वदेशी 4G दूरसंचार उपकरणांच्या गीअर विभाग हा बाजारपेठेतील गरजा पूर्ण करण्याबरोबरच इतर बाजारपेठांमध्ये निर्यात करण्यासाठी आत्मनिर्भर होता येईल. या प्रकल्पातही ही 4G उपकरणे वापरली जाणार आहेत.
4G मुळे कडवी डावी विचारसरणी असलेल्या भागात उत्तम इंटरनेट आणि डेटा सेवा उपलब्ध होतील. तसेच हे गृह मंत्रालय आणि राज्य सरकारांच्या गरजा पूर्ण करते. या भागात तैनात सुरक्षा कर्मचार्यांच्या संपर्क गरजा देखील ते पूर्ण करेल. हा प्रस्ताव ग्रामीण भागात मोबाईल कनेक्टिव्हिटी पुरवण्याच्या उद्दिष्टाशी सुसंगत आहे. याशिवाय, या भागात विविध ई -प्रशासन सेवा , बँकिंग सेवा, टेली-मेडिसिनचे वितरण; दूरशिक्षण मोबाईल ब्रॉडबँडद्वारे शक्य होईल.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
सामाजिक न्याय आणि सबलीकरण मंत्रालय
अली यावर जंग राष्ट्रीय संस्थेच्या नवीन वसतिगृह इमारतीचे केंद्रीय मंत्री थावर चंद गेहलोत यांच्या हस्ते भूमीपूजन
मुंबई, 18 फेब्रुवारी 2021
केंद्र सरकारच्या विविध योजनांच्या माध्यमातून दिव्यांगांच्या सोयीसाठी अनेक सुविधा उपलब्ध केल्या जात आहेत असा पुनरुच्चार केंद्रीय सामाजिक न्याय मंत्री थावर चंद गेहलोत यांनी आज केला. मुंबईत अली यावर जंग नॅशनल इन्स्टीट्युट ऑफ स्पीच ॲन्ड हिअरिंग डिसॲबिलीटीच्या नवीन वसतिगृह इमारतीचा भूमीपूजन सोहळा आज गेहलोत यांच्या हस्ते झाला त्यावेळी ते बोलत होते. येत्या वर्षभरात  या इमारतीचे बांधकाम पूर्ण होईल असा विश्वास त्यांनी व्यक्त केला. देशभरातून या संस्थेत शिकण्यासाठी येणाऱ्या विद्यार्थ्यांना या वसतिगृहामुळे मोठा लाभ होईल असे ते म्हणाले. मुंबई सारख्या शहरात शिकण्यासाठी येणाऱ्या विद्यार्थ्यांना राहण्याची सोय उपलब्ध होणे अतिशय महत्वपूर्ण असल्याचे त्यांनी नमूद केले. पंतप्रधान नरेंद्र मोदी यांच्या अध्यक्षतेखाली सामाजिक न्याय मंत्रालयाच्या वतीने सुरू असलेल्या विविध कल्याणकारी योजनांची माहिती गेहलोत यांनी यावेळी दिली.
मुंबईतील वांद्रे पश्चिम येथील अली यावर जंग राष्ट्रीय संस्थेच्या प्रांगणातच दिव्यांगांना सुलभ अशी ही वसतिगृह इमारत बांधली जाणार आहे. या बांधकामाचा खर्च वीस कोटी इतका अपेक्षित आहे. आठ मजल्यांच्या या इमारती मध्ये 70 खोल्या असतील,ज्यामध्ये शौचालय तसेच कॅन्टीन सुविधा उपलब्ध करण्यात येणार आहे. या इमारतीमुळे दिव्यांगांना सुलभ अशी निवासी सुविधा उपलब्ध होणार आहे. सुमारे दीडशे विद्यार्थी या निवासी सुविधेचा लाभ घेऊ शकतील. सुविधेमुळे केंद्रीय सार्वजनिक बांधकाम विभागाच्या वतीने मेसर्स आर के आर कन्स्ट्रक्शन मार्फत हे बांधकाम केले जाणार आहे.
डॉ. योगेश दुबे, आमदार आशिष शेलार, सी पी डब्ल्यू डी चे मुख्य अभियंता एल. डुंग डुंग, संस्थेच्या संचालक डॉ. सोनी मॅथ्यू आदी मान्यवरांच्या यावेळी उपस्थित होते.
R.Tidke/S.Tupe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
माहिती आणि प्रसारण मंत्रालय
विज्ञान सप्ताहानिमित्त प्रकाशन विभागाचे विशेष पुस्तक प्रदर्शन
पुस्तकांच्या खरेदीवर 10 ते 90 टक्के सूट
गोवा, 21 फेब्रुवारी 2022
प्रकाशन विभाग, माहिती आणि प्रसारण मंत्रालय, भारत सरकारच्या वतीने राष्ट्रीय विज्ञान सप्ताहानिमित्त गोवा विद्यापीठाच्या सिल्व्हर जुबली हॉल येथे विशेष पुस्तक प्रदर्शन आयोजित करण्यात आले आहे. एक विक्री दालन थाटण्यात आले आहे. 22 ते 28 फेब्रुवारी 2022 या कालावधित सकाळी 10 ते सांयकाळी 5 वाजेपर्यंत हे पुस्तक प्रदर्शन सर्वासाठी खुले राहणार आहे.
विज्ञान सप्ताहानिमित्त प्रकाशन विभागाची विज्ञानविषयक आणि इतर अनेक विषयावरील दर्जेदार पुस्तके वाचकांना विशेष सवलतीच्या दरात या ठिकाणी खरेदी करता येणार आहेत. प्रदर्शनकाळात पुस्तकांच्या खरेदीवर किमान 10 ते कमाल 90 टक्क्यापर्यंत सवलत दिली जाणार आहे. मराठी, हिंदी, इंग्रजी भाषेतील पुस्तकांचा त्यात समावेश आहे.
प्रकाशन विभाग ही भारत सरकारची एक प्रमुख प्रकाशन संस्था असून इतिहास, कला, साहित्य, संस्कृती, अर्थ, विज्ञान आणि क्रीडा, गांधी साहित्य, बालसाहित्य अशा विविध विषयांवरील दर्जेदार पुस्तके तसेच राष्ट्रीय नेत्यांची भाषणे, मान्यवरांची चरित्रे यांचा विपुल संंग्रह प्रकाशन विभागाकडे अतिशय वाजवी किमतीत विक्रीसाठी उपलब्ध आहे.PIB Goa | S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
ग्राहक व्यवहार, अन्न आणि सार्वजनिक पुरवठा मंत्रालय
टाळेबंदीच्या काळातील धान्यवाटप
नवी दिल्ली, 12 फेब्रुवारी 2021
कोविड-19 दरम्यान अन्नधान्याचे वाटप खालील प्रमाणे केले गेले.

|
|
Sr. No.
|
|
Schemes
|
|
Rice
|
|
Wheat
|
|
Total
|
|
1
|
|
NFSA/TPDS 
|
|
31019.754
|
|
23795.613
|
|
54815.367
|
|
2
|
|
Pradhan MantrigaribKalyan Anna Yojana  
|
|
21408.081
|
|
10697.421
|
|
32105.502
|
|
3
|
|
AtmaNirbhar Bharat Package 

|
|
556.078
|
|
244.190
|
|
800.068
|
|
4
|
|
Additional Allocation to non-NFSA beneficiaries 
|
|
708.723
|
|
257.184
|
|
965.907
केंद्रीय मध्यवर्ती गोदामांत दिनांक 01.01.2021पर्यंत अन्नधान्याचा एकूण साठा 529.29 लाख टन होता ज्यात 342.90 लाख टन गहू आणि 186.69 लाख टन तांदूळ होता. राष्ट्रीय अन्नसुरक्षा कायदा 2013 अन्वये दोन प्रकारच्या योजना येतात अंत्योदय अन्न योजना आणि घरगुती प्राधान्य योजना ज्याद्वारे नेमून दिलेल्या हिश्श्याप्रमाणे अन्नधान्याचे वितरण
राष्ट्रीय अन्नसुरक्षा कायद्याप्रमाणे केले गेले.
जे स्थलांतरित/अडकलेले स्थलांतरित जे एनएफएसए अंतर्गत येत नाहीत किंवा त्यांच्याकडे शिधापत्रिका नाही अशांसाठी अन्नधान्याचे मोफत वितरण मे 2020 ते जून 2020 या कालावधीत आत्मनिर्भर भारत पॅकेज अंतर्गत करण्यात आले.
ही माहिती केंद्रीय ग्राहक व्यवहार,अन्न आणि सार्वजनिक वितरण मंत्री रावसाहेब दानवे यांनी आज राज्यसभेत एका लिखित उत्तरात दिली.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
राष्ट्रपती कार्यालय
मानवता आणि देशाची सेवा हीच आपल्या नीतीमूल्यांची परंपरा- राष्ट्रपती रामनाथ कोविंद
राष्ट्रपतींकडून राष्ट्रीय सेवा योजना पुरस्कारांचे दूरदृश्य प्रणालीद्वारे वितरण
नवी दिल्ली, 24 सप्टेंबर 2020
मानवता आणि देशाची सेवा हीच आपल्या नीतीमूल्य प्रणालीची परंपरा राहिलेली आहे. याची पाळेमुळे आपल्या परंपरेमध्ये रुजलेली आहेत, ज्याबद्दल असे म्हटले जाते की सेवेच्या उद्देशाचे परिणाम समजणे आणि त्यांची मोजणी करणे अवघड असते, असे राष्ट्रपती रामनाथ कोविंद यांनी म्हटले आहे. ते आज नवी दिल्ली येथे दूरदृश्य प्रणालीच्या माध्यमातून आयोजित केलेल्या राष्ट्रीय सेवा योजना पुरस्कार वितरण सोहळ्यात बोलत होते.
यावेळी त्यांनी महात्मा गांधीजींचे उदाहरण देऊन सांगितले की, केवळ मानवाची सेवा करणे पुरेशी नसून निसर्गाची देखील सेवा केली पाहिजे. 1969 मध्ये महात्मा गांधीजींच्या जन्मशताब्दी वर्षामध्ये राष्ट्रीय सेवा योजनेची सुरुवात झाली होती आणि आज या योजनेचे अनन्यसाधारण महत्त्व निर्माण झाले आहे, असे ते म्हणाले. कोविड महामारीच्या आपत्तीच्या काळातही या पुरस्कारांचे वितरण होत असल्याबद्दल त्यांनी प्रशंसा केली आणि युवक आणि क्रीडा व्यवहार मंत्रालयाच्या प्रयत्नांचे कौतुक केले.
एनएसएसचे ‘ मी नव्हे तुम्ही’ या बोधवाक्याला अनुरुप अशा विविध उपक्रमांच्या माध्यमातून एनएसएस युवकांना समाजाची सेवा करण्याची प्रेरणा देत असते, असे त्यांनी सांगितले. विविध शैक्षणिक संस्थांमधील 40 लाख विद्यार्थी या उदात्त योजनेमध्ये सहभागी असणे ही एक अतिशय उत्साहवर्धक घटना आहे आणि त्यामुळे आपल्या देशाचे भविष्य सुरक्षित हातांमध्ये आहे, असा विश्वास त्यांनी व्यक्त केला.
तरुण स्वयंसेवकांनी हाती घेतलेल्या विविध उपक्रमांवर भर देताना राष्ट्रपती म्हणाले की कोविड-19 च्या काळात या स्वयंसेवकांनी सुरक्षित अंतराचे पालन आणि मास्कचा योग्य वापर याबाबत जनजागृती करण्यात महत्त्वाची भूमिका बजावली आहे. विलगीकरण आणि अलगीकरणात असलेल्या रुग्णांना अन्न आणि इतर उपयुक्त वस्तूंचे वितरण करण्यासाठी देखील या स्वयंसेवकांनी मदत केली आहे, असे त्यांनी सांगितले.त्याशिवाय पूर आणि भूकंपग्रस्तांसाठी मदत आणि पुनर्वसन कार्यातही या स्वयंसेवकांनी मनापासून योगदान दिले आहे, असे ते म्हणाले. या 42 पुरस्कार विजेत्यांमध्ये 14 मुलींचा समावेश असणे अतिशय प्रेरणादायी आणि विश्वासाचे चित्र निर्माण करत असल्याचे सांगत राष्ट्रपतींनी समाधान व्यक्त केले. आपल्या देशातील महिला सावित्रीबाई फुले, कस्तुरबा गांधी आणि मदर तेरेसा यांनी निर्माण केलेल्या देशाची सेवा करण्याच्या परंपरेचे पालन करत आहेत, असे राष्ट्रपती म्हणाले.
M.Chopade/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 85
आरोग्य आणि कुटुंब कल्याण मंत्रालय
कोविड -19 विषयक अद्ययावत माहिती
देशव्यापी लसीकरण मोहिमेत आत्तापर्यंत 174.64 कोटी लसींच्या मात्रा दिल्या गेल्या
भारतात सध्या उपचाराधीन रुग्णसंख्या 2,92,092 इतकी आहे
भारतात सध्या उपचाराधीन रुग्णांचे प्रमाण 0.68% आहे
रुग्ण बरे होण्याचा दर 98.12%
गेल्या 24 तासात 66,254 जण कोविडमधून बरे झाले, कोविडमुक्त झालेल्यांची एकूण संख्या 4,19,77,238 वर पोहचली आहे
गेल्या 24 तासात 25,920 नवीन रुग्णसंख्या नोंदवली गेली
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
देशभरात आत्तापर्यंत 75.68 कोटी निदान चाचण्या केल्या गेल्या. गेल्या चोवीस तासात 12,54,893 निदान चाचण्या केल्या गेल्या.
विज्ञान आणि तंत्रज्ञान मंत्रालय
कोविड 19 संदर्भात वैज्ञानिक संशोधन करण्यासाठी भारत सरकारने निधीची तरतूद केली असल्याचे केंद्रीय मंत्री डॉ जितेंद्र सिंग यांचे प्रतिपादन
नवी दिल्ली, 3 ऑगस्ट 2021
केंद्रीय विज्ञान व तंत्रज्ञान राज्यमंत्री  डॉ जितेंद्र सिंग यांनी आज म्हटले, कि भारत सरकारने कोविड 19 संबंधी संशोधनासाठी विशेष तरतूद केली आहे. राज्यसभेत एका प्रश्नाला दिलेल्या लिखित उत्तरात त्यांनी म्हटले आहे, कि जैवतंत्रज्ञान विभाग व त्यांचा सार्वजनिक क्षेत्रातील उपक्रम - जैवतंत्रज्ञान उद्योग संशोधन साहाय्य परिषद  यांनी कोविड 19 संबंधी संशोधनासाठी व उत्पादन विकासासाठी सुमारे 1300 कोटी रुपयांची तरतूद केली आहे.
कोविड 19 शी लढा देण्यासाठी चालू असलेल्या स्वदेशी संशोधन प्रयत्नांना पाठबळ देण्यासाठी स्थापन केलेल्या कोविड 19 संशोधन निधीचा एक भाग म्हणून 107 प्रकल्पांना सहायय करण्यात आले असून त्यातील 17 प्रकल्प लस विकसन, 45 प्रकल्प प्रभावी निदानपद्धती, 22 प्रकल्प औषधोपचार आणि 23 प्रकल्प जैववैद्यकीय उपचारांसंबंधात आहेत.
जैववैद्यकीय संशोधनाचा अधिक विकास करण्यासाठी जैवतंत्रज्ञान विभागाने 5 कोविड- 19 बायोरिपॉझिटरीज ना साहाय्य केले आहे. शिवाय, देशभरातील 28 प्रादेशिक सिक्वेन्सिंग प्रयोगशाळांना एकत्रित आणून त्यांचा भारतीय सार्स कोव्ह -2 जनुकीय सहायता संघ अर्थात,  स्थापन केला असून त्याद्वारे सार्स कोव्ह 2 विषाणूच्या नवीन होणाऱ्या उत्परिवर्तनावर लक्ष ठेवले जाईल. “मिशन कोविड सुरक्षा”, अर्थात भारतीय बनावटीची कोविड प्रतिरोधक लस विकसित करणाऱ्या मोहिमेच्या अंमलबजावणीसाठी 900 कोटी रुपये खर्च आला आहे. या मोहिमेद्वारे नवीन कोविड प्रतिरोधी लसींच्या विकासाला मदत होत आहे. याशिवाय भारत बायोटेकसह सार्वजनिक क्षेत्रातील 3 उद्योगांना कोवॅक्सीन लसीच्या उत्पादनवाढीसाठी या मोहिमेअंतर्गत साहाय्य केले जात आहे.
विज्ञान व तंत्रज्ञान मंत्रालयाने कोविड 19 संबंधातील संशोधनासाठी सुमारे 200 कोटींची तरतूद केली असून विविध उपक्रमांद्वारे तसेच अनेक स्वायत्त संस्था व वैधानिक संस्थांद्वारे तिचा प्रत्यक्ष वापर केला जात आहे. या संस्थांत विज्ञान व अभियांत्रिकी संशोधन मंडळ तसेच तंत्रज्ञान विकास मंडळाचा समावेश आहे. वैज्ञानिक व औद्योगिक संशोधन परिषदेने  तिच्या सरकारी अर्थसंकल्पीय साहाय्यातून तसेच अंतर्गत स्रोतांमार्फत कोविड 19 संबंधातील संशोधनासाठी 10,444.39 लाख रुपयांचा निधी उपलब्ध करून दिला आहे.
S.Tupe/U.Raikar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
भूविज्ञान मंत्रालय
केंद्रीयमंत्री जितेंद्र सिंह यांच्या हस्ते खारट पाण्यावर चालणाऱ्या अशाप्रकारच्या भारतातल्या पहिल्या दिव्यांचे अनावरण, LED दिवे चालवण्यासाठी इलेक्ट्रोड्समधील इलेक्ट्रोलाइटच्या स्वरुपात समुद्राच्या पाण्याचा वैशिष्टयपूर्ण रीतीने वापर करून हे दिवे निर्माण केले आहेत
खारट पाण्याचे हे दिवे गरीब आणि गरजूंचे जीवन अधिक सुलभ करेल, विशेषतः भारताच्या 7500 किलोमीटर लांब सागरी किनाऱ्यानजीक राहणाऱ्या कोळी समुदायाला त्याचा लाभ होईल : डॉ जितेंद्र सिंह
डॉ जितेंद्र सिंह यांनी जहाजावर तिरंगा फडकवला; ‘हर घर तिरंगा’ मोहिमेची व्याप्ती ‘हर जहाज तिरंगा’ पर्यंत
केंद्रीय राज्यमंत्री  विज्ञान आणि तंत्रज्ञान; पृथ्वी विज्ञान, डॉ जितेंद्र सिंह यांनी भारतातील पहिल्या खारट पाण्यावर चालणाऱ्या दिव्यांचे अनावरण केले. LED दिवे चालवण्यासाठी इलेक्ट्रोड्समधील इलेक्ट्रोलाइटच्या स्वरुपात समुद्राच्या पाण्याचा वैशिष्टयपूर्ण रीतीने वापर करून हे दिवे निर्माण केले आहेत.
डॉ जितेंद्र सिंह यांनी तटवर्तीय संशोधन जहाज ‘सागर अन्वेशिका’ला दिलेल्या भेटीदरम्यान रोशनी या अतिशय वेगळ्या दिव्यांचे अनावरण केले. हे जहाज राष्ट्रीय महासागर तंत्रज्ञान संस्था , चेन्नई द्वारे किनारी संशोधनासाठी संचालित आणि वापरले जाते. खारट पाण्याचे हे दिवे गरीब आणि गरजूंचे जीवन अधिक सुलभ करेल, विशेषतः भारताच्या 7500 किलोमीटर लांब सागरी किनारपट्टीनजीक राहणाऱ्या कोळी समुदायाला त्याचा लाभ होईल , असे जितेंद्र सिंह म्हणाले.
रोशनी दिव्यांसह उर्जा मंत्रालयाच्या सौर अध्ययन दिव्यांसारख्या योजनांमुळे नवीकरणीय उर्जा निर्मिती कार्यक्रमाला एक चैतन्य मिळेल ज्यायोगे ऊर्जा सुरक्षा, सर्वांसाठी उर्जा आणि राष्ट्रीय अर्थव्यवस्थेतील कार्बन उत्सर्जनाचे प्रमाण कमी करण्याच्या उद्दिष्टांना हातभार लागेल, असे त्यांनी सांगितले. त्यानंतर डॉ जितेंद्र सिंह यांनी पृथ्वी विज्ञान मंत्रालयाचे सचिव डॉ. एम. रविचंद्रन यांच्यासह प्रयोगशाळांना भेट दिली आणि जहाजावर तिरंगा फडकवला. ‘हर घर तिरंगा’, ‘हर जहाज तिरंगा’ मोहिमेची व्याप्ती जहाजांपर्यंत वाढवत सिंह यांनी जहाजावर भारतीय ध्वज फडकावला. याशिवाय त्यांनी राष्ट्रीय महासागर तंत्रज्ञान संस्थेतील वरिष्ठ शास्त्रज्ञांची जहाजावर भेट घेतली आणि भारताच्या डीप ओशन मोहिमेच्या प्रगतीचा आढावा घेतला.
डॉ जितेंद्र सिंह यांनी समुद्राच्या पाण्याचे पिण्यायोग्य पाण्यात रूपांतर करण्यासाठी राष्ट्रीय महासागर तंत्रज्ञान संस्थेने  विकसित केलेल्या लो टेम्परेचर थर्मल डिसेलिनेशन  तंत्रज्ञानाच्या प्रगतीचाही आढावा घेतला, जे लक्षद्वीप बेटांवर यशस्वीरित्या स्थापित केले गेले आहे.
या प्लांट्सच्या यशस्वी स्थापनेच्या आधारे, गृह मंत्रालयाने लक्षद्वीप या केंद्रशासित प्रदेशाच्या माध्यमातून 1.5 लाख लिटर प्रतिदिन क्षमतेचे आणखी 6 LTTD प्लांट स्थापन करण्याचे काम सोपवले आहे, अशी माहिती डॉ. एम. रविचंद्रन यांनी डॉ जितेंद्र सिंह यांना दिली.
मंत्रिमंडळ
दिल्ली कन्टोन्मेंटच्या कंधार लाईन्स येथे केंद्रीय विद्यालय क्र. ४च्या बांधकामासाठी केंद्रीय विद्यालय संघटनेला संरक्षण विभागाची ४ एकर जमीन भाडेतत्वावर हस्तांतरित करायला मंत्रिमंडळाची मंजुरी
(नवी दिल्ली, 4 जुलै 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने दिल्ली कन्टोन्मेंटच्या कंधार लाईन्स येथे केंद्रीय विद्यालय क्र. ४च्या बांधकामासाठी केंद्रीय विद्यालय संघटनेला संरक्षण विभागाची ४ एकर जमीन वार्षिक १ रुपया एवढ्या नाममात्र दराने भाडेतत्वावर हस्तांतरित करायला मंजुरी दिली.
पार्श्वभूमी
सध्या दिल्ली कन्टोन्मेंट येथील केंद्रीय विद्यालय क्र. 4, सर्व्हे क्र.14 मधील तात्पुरत्या इमारतीत कार्यरत आहे. 1994 मध्ये याची स्थापना करण्यात आली होती. सध्या 956 मुले या शाळेत शिकत आहेत. केंद्रीय विद्यालयाची कायमस्वरूपी इमारत उभी राहिल्यास दिल्ली कॅंटोन्मेंट आणि आसपासच्या परिसरातील मुलांना आवश्यक सुविधांसह योग्य शैक्षणिक वातावरण उपलब्ध होईल.
N.Sapre/S.Kane/P.Kor
पंतप्रधान कार्यालय
देशभरातल्या विविध सणांनिमित्त पंतप्रधानांच्या जनतेला शुभेच्छा
नवी दिल्ली, 14 जानेवारी 2019
पंतप्रधान नरेंद्र मोदी यांनी देशभरातल्या विविध सणांनिमित्त जनतेला शुभेच्छा दिल्या आहेत.
पंतप्रधान म्हणाले, “सर्वांना मकर संक्रातीच्या शुभेच्छा!
पोंगलनिमित्त शुभेच्छा!
माघ बिहूच्या विशेष प्रसंगी शुभेच्छा!
उत्तरायणाच्या शुभेच्छा!
आगामी काळात तुम्ही सर्व प्रगतीची नवी शिखरे सर करा.”
B.Gokhale/S.Kane/P.Malandkar
(Visitor Counter : 54
संरक्षण मंत्रालय
लष्करप्रमुखांचा दोन दिवसीय मुंबई दौरा संपन्न
नवी दिल्ली, 14 सप्टेंबर 2021
लष्करप्रमुख एम.एम. नरवणे यांचा दोन दिवसांचा मुंबई दौरा आज संपला. या दौऱ्यात त्यांनी मुंबईतील लष्कर आणि नौदलाच्या महत्वाच्या आस्थापनांना भेट दिली. 13 सप्टेंबर 2021 रोजी लष्करप्रमुखांनी पश्चिम नौदल कमांडच्या मुख्यालयाला भेट दिली, तिथे त्यांना नौदल पथकाकडून मानवंदना स्वीकारली. तसेच, पश्चिम नौदल विभागाचे प्रमुख, फ्लॅग ऑफिसर कमांडीग इन चीफ व्हाईस ॲडमिरल आर. हरी कुमार यांच्याशी चर्चा केली. त्यानंतर लष्करप्रमुखांनी, शीख लाईट इंफ्रंट्री रेजिमेंटशी संलग्न असलेल्या आयएनएस तेग या युद्धनौकेलाही भेट दिली. तसेच त्यांनी महाराष्ट्राचे राज्यपाल भगतसिंह कोश्यारी यांचीही भेट घेतली आणि त्यांच्याशी राज्यातील माजी सैनिकांचे कल्याण आणि पुनर्वसनासह इतर महत्वाच्या मुद्यांवर चर्चा केली.
नंतर, त्यांनी संरक्षण क्षेत्राशी संबंधित अत्याधुनिक उपकरणे आणि शस्त्रात्रांचे उत्पादन करणाऱ्या कंपन्यांच्या प्रतिनिधींशीही चर्चा केली. 14 सप्टेंबर 2021,लष्करप्रमुखांनी महाराष्ट्र, गुजरात आणि गोवा क्षेत्राच्या मुख्यालयाला भेट दिली. लेफ्टनंट जनरल एस के पराशर जीओसी, यांनी जनरल नरवणे यांना मुख्यालयाच्या कार्यपद्धतीविषयी माहिती दिली. तसेच कोविड-19 च्या आणि पूरस्थितीच्या काळात, या क्षेत्राने केलेल्या सेवेविषयीही माहिती दिली.
सैन्याच्या तुकड्या, त्यांचे कुटुंबीय आणि माजी सैनिक, यांच्या कल्याणासाठी केलेले उपक्रम आणि प्रकल्पांचे यावेळी लष्करप्रमुखांनी कौतुक केले.
M.Iyengar/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123